11. รายการระหว่างกัน

บริษัทมีการทำรายการระหว่างกันกับบริษัทย่อย บริษัทร่วม บริษัทที่มีกรรมการเป็นผู้ถือหุ้น และบุคคลที่เกี่ยวข้องกัน ซึ่งรายการดังกล่าวได้มีการเปิดเผยไว้ในหมายเหตุประกอบงบการเงินที่ตรวจสอบโดยผู้สอบบัญชี ทั้งนี้คณะกรรมการตรวจสอบได้ให้ความเห็นเกี่ยวกับความเหมาะสมของการทำรายการดังกล่าวว่า เป็นรายการที่เป็นไปตามธุรกิจปกติของบริษัท มีความสมเหตุสมผล มีการกำหนดราคาและเงื่อนไขอื่นๆ ตามราคาตลาดเช่นเดียวกับการกำหนดราคาให้กับบุคคลหรือกิจการอื่นที่ไม่เกี่ยวข้องกัน และไม่มีการถ่ายเทผลประโยชน์ระหว่างบริษัท บริษัทย่อย บริษัทร่วม บริษัทที่มีกรรมการเป็นผู้ถือหุ้น และบุคคลที่เกี่ยวข้องกัน

1 ) บริษัทมีลักษณะความสัมพันธ์กับกิจการที่เกี่ยวข้องกัน ดังนี้

+---------------------------------+------------------------------------+
| กิจการที่เกี่ยวข้องกัน                 | ลักษณะของความสัมพันธ์                  |
+---------------------------------+------------------------------------+
| 1. บุคคลที่เกี่ยวข้องกัน               | เ                                  |
|                                 | ป็นผู้ถือหุ้นรายใหญ่และ/หรือกรรมการของบริษัท |
+---------------------------------+------------------------------------+
| 2. บริษัทย่อย                      |                                    |
+---------------------------------+------------------------------------+
| บริษัท อิเลคทริคอลโพรเจคส์ จำกัด      | เป็นบริษัทย่อยและมีก                    |
|                                 | รรมการและผู้บริหารบางท่านร่วมกับบริษัทได้แก่ |
|                                 |                                    |
|                                 | 1.  คุณณรงค์ ธารีรัตนาวิบูลย์             |
|                                 |                                    |
|                                 | 2.  คุณธนิตย์ ธารีรัตนาวิบูลย์             |
|                                 |                                    |
|                                 | 3.  คุณโกวิท ธารีรัตนาวิบูลย์             |
+---------------------------------+------------------------------------+
| บริษัท คิลแพททริค กรีน จำกัด และ บริษัท | กิจการร่วมค้าของบริษัท อิเลคทริคอลโพรเจคส์ |
| อิเลคทริคอลโพรเจคส์ จำกัด ร่วมค้า     | จำกัด                               |
|                                 | ซึ่งผู้ถือหุ้น/ผ                          |
|                                 | ู้บริหารของบริษัทมีอำนาจลงนามในหนังสือสำคัญ |
+---------------------------------+------------------------------------+
| 3. บริษัทร่วม                      |                                    |
+---------------------------------+------------------------------------+
| บริษัท พีพีซี เอเชียน อินซูเลเตอร์ จำกัด  | เป็นบริษัทร่วมและมีก                    |
|                                 | รรมการและผู้บริหารบางท่านร่วมกับบริษัทได้แก่ |
|                                 |                                    |
|                                 | 1.  คุณณรงค์ ธารีรัตนาวิบูลย์             |
|                                 |                                    |
|                                 | 2.  คุณธนิตย์ ธารีรัตนาวิบูลย์             |
|                                 |                                    |
|                                 | 3.  คุณโกวิท ธารีรัตนาวิบูลย์             |
+---------------------------------+------------------------------------+
| 4. บริษัทที่เกี่ยวข้องกัน               |                                    |
+---------------------------------+------------------------------------+
| บริษัท แสนสุขเน็ทเวิร์ค จำกัด          | มีผู้ถือหุ้นและกรรมการบางท่านร่วมกันได้แก่    |
|                                 |                                    |
|                                 | คุณโกวิท ธารีรัตนาวิบูลย์                 |
+---------------------------------+------------------------------------+
| บริษัท เอไอ โลจิสติกส์ จำกัด          | อยู่ระหว่างการจัดตั้งบริษัท                |
|                                 | และมีกรรมการร่วมกัน                   |
+---------------------------------+------------------------------------+

2 ) รายการระหว่างกันในปี 2548 กับบุคคลและกิจการที่เกี่ยวข้องกันที่สำคัญ มีดังนี้

2.1 ) รายได้จากการขายหรือให้บริการและค่าใช้จ่ายกับบุคคลและกิจการที่เกี่ยวข้องกัน
ประกอบด้วย

  ------------------------------------------------------- ---------------
  รายการ                                                  จำนวนเงิน (บาท)

  รายได้จากการขายสินค้าและวัตถุดิบ                              

  บริษัท อิเลคทริคอลโพรเจคส์ จำกัด                              5,683,446

  บริษัท พีพีซี เอเชียน อินซูเลเตอร์ จำกัด                          183,145,875

  รายได้อื่น – ค่าเช่า                                         

  บริษัท อิเลคทริคอลโพรเจคส์ จำกัด                              456,000

  บริษัท พีพีซี เอเชียน อินซูเลเตอร์ จำกัด                          1,238,400

  บริษัท แสนสุขเน็ทเวิร์ค จำกัด                                  235,200

  รายได้อื่น - ค่าบริการ                                       

  บริษัท อิเลคทริคอลโพรเจคส์ จำกัด                              354,005

  บริษัท พีพีซี เอเชียน อินซูเลเตอร์ จำกัด                          1,261,148

  บริษัท แสนสุขเน็ทเวิร์ค จำกัด                                  94,663

  รายได้อื่น – อื่นๆ                                           

  บริษัท พีพีซี เอเชียน อินซูเลเตอร์ จำกัด                          437,809

  กำไรจากการขายสินทรัพย์ถาวร                                 

  บริษัท พีพีซี เอเชียน อินซูเลเตอร์ จำกัด                          1,121,196

  รายการซื้อเศษดิน                                           

  บริษัท พีพีซี เอเชียน อินซูเลเตอร์ จำกัด                          113,756,593

  รายการซื้อวัสดุสิ้นเปลือง                                      

  บริษัท พีพีซี เอเชียน อินซูเลเตอร์ จำกัด                          238,523
  ------------------------------------------------------- ---------------

รายการระหว่างกันเป็นไปตามเงื่อนไขการค้าปกติทั่วไป หรือตามสัญญาที่ตกลงร่วมกัน

การขายดินผสม และซื้อคืนเศษดินกับบริษัท พีพีซี เอเชียน อินซูเลเตอร์ จำกัด
เป็นไปตามข้อตกลงร่วมกัน โดยบริษัทจะต้องรับซื้อคืนเศษดินในราคาและเงื่อนไขที่ตกลงกัน

2.2 ) ยอดคงเหลือลูกหนี้ เจ้าหนี้ และรายได้ค้างรับจากการขาย ซื้อ
และให้บริการกับกิจการที่เกี่ยวข้องกัน ประกอบด้วย

  ------------------------------------------------------ ----------------
  รายการ                                                 จำนวนเงิน (บาท)

  ลูกหนี้การค้า                                              

  บริษัท อิเลคทริคอลโพรเจคส์ จำกัด                             3,912,085

  บริษัท พีพีซี เอเชียน อินซูเลเตอร์ จำกัด                         45,748,510

  เงินทดรองจ่าย                                            

  บริษัท เอ ไอ โลจิสติกส์ จำกัด                                5,086,734

  รายได้ค้างรับ                                             

  บริษัท อิเลคทริคอลโพรเจคส์ จำกัด                             13,891

  บริษัท พีพีซี เอเชียน อินซูเลเตอร์ จำกัด                         18,557

  บริษัท แสนสุขเน็ทเวิร์ค จำกัด                                 2,594

  เจ้าหนี้การค้า                                             

  บริษัท พีพีซี เอเชียน อินซูเลเตอร์ จำกัด                         29,176,493
  ------------------------------------------------------ ----------------

3 ) ความเห็นของกรรมการตรวจสอบ

คณะกรรมการตรวจสอบได้พิจารณารายการระหว่างกันของบริษัทและบริษัทย่อย
กับบุคคลที่อาจมีความขัดแย้ง ในการประชุมคณะกรรมการตรวจสอบ
ได้ให้ความเห็นว่ารายการระหว่างกันเป็นรายการที่เป็นไปตามธุรกิจทั่วไป
หรือเป็นการให้ความช่วยเหลือทางการเงินแก่บริษัทย่อย
โดยรายการระหว่างกันดังกล่าวมีความสมเหตุสมผล มีการกำหนดราคาและเงื่อนไขอื่นๆ
ตามราคาตลาดเช่นเดียวกับการกำหนดราคาให้กับบุคคลหรือกิจการอื่นที่ไม่เกี่ยวข้องกัน
และไม่มีการถ่ายเทผลประโยชน์ระหว่างบริษัท บริษัทย่อย
และบุคคลที่อาจมีความขัดแย้งทางผลประโยชน์

4 ) มาตรการและขั้นตอนการอนุมัติการทำรายการระหว่างกัน

กรณีที่มีรายการระหว่างกันของบริษัทหรือบริษัทย่อยกับบุคคลที่อาจมีความขัดแย้งทางผลประโยชน์ มีส่วนได้ส่วนเสีย หรืออาจมีความขัดแย้งทางผลประโยชน์ในอนาคต บริษัทจะจัดให้มีความเห็นโดยคณะกรรมการตรวจสอบเกี่ยวกับความจำเป็นและความเหมาะสมของรายการนั้น ในกรณีที่คณะกรรมการตรวจสอบไม่มีความชำนาญในการพิจารณารายการระหว่างกันที่อาจเกิดขึ้น บริษัทจะได้ให้ผู้เชี่ยวชาญอิสระหรือผู้สอบบัญชีของบริษัทเป็นผู้ให้ความเห็นเกี่ยวกับรายการระหว่างกันดังกล่าว เพื่อนำไปใช้ประกอบการตัดสินใจของคณะกรรมการหรือผู้ถือหุ้นตามแต่กรณี ทั้งนี้บริษัทจะทำการเปิดเผยรายการระหว่างกันไว้ในหมายเหตุประกอบงบการเงินที่ได้รับการตรวจสอบโดยผู้สอบบัญชีของบริษัท และแบบแสดงรายการข้อมูลประจำปี (แบบ 56-1) ของบริษัท

5 ) นโยบายหรือแนวโน้มการทำรายการระหว่างกันในอนาคต

ในอนาคตบริษัทอาจมีการเข้าทำรายการระหว่างกันตามแต่เห็นสมควรและเพื่อประโยชน์สูงสุดของบริษัท
โดยตั้งอยู่บนเงื่อนไขการทำธุรกิจปกติปกติ หรือการให้ความช่วยเหลือทางการเงิน
โดยสามารถอ้างอิงได้กับเงื่อนไขทางธุรกิจประเภทเดียวกันที่บริษัทกระทำกับบุคคลภายนอก
และในกรณีที่บริษัทจะต้องดำเนินการเพื่อให้ความช่วยเหลือทางการเงินทั้งในด้านการค้ำประกัน
การให้เงินกู้ยืม หรือการเพิ่มทุนแก่บริษัทย่อยหรือบริษัทร่วมนั้น
บริษัทจะดำเนินการในการให้ความช่วยเหลือทางการเงินดังกล่าวนั้น
ให้เป็นไปตามสัดส่วนการถือหุ้นของบริษัทและผู้ร่วมทุนรายอื่นๆ ในบริษัทย่อยหรือบริษัทร่วม
แล้วแต่กรณี ทั้งนี้ทางบริษัทจะปฏิบัติตามกฎหมายว่าด้วยหลักทรัพย์และตลาดหลักทรัพย์ และข้อบังคับ
ประกาศ คำสั่ง หรือข้อกำหนดของตลาดหลักทรัพย์แห่งประเทศไทย
รวมถึงการปฏิบัติตามข้อกำหนดและปฏิบัติเกี่ยวกับการเปิดเผยข้อมูลการทำรายการที่เกี่ยวโยงกัน
และการได้มาหรือจำหน่ายไปซึ่งสินทรัพย์ที่สำคัญของบริษัทจดทะเบียนและบริษัทย่อย
ตามมาตรฐานบัญชีที่กำหนดโดยสมาคมนักบัญชีโดยเคร่งครัด

ทั้งนี้ ในการให้ความช่วยเหลือทางการเงินของบริษัทนั้น
บริษัทจะไม่สามารถดำเนินการรับจำนำหรือจำนองซึ่งสังหาริมทรัพย์หรืออสังหาริมทรัพย์ใดๆ ได้